Árið hevur roynst eitt sindur svingandi. Vit hava leikt fleiri góðar dystir og aðrar minni góðar. KÍ liðið hevur víst ófatiliga styrki og nógvir víkingar hava havt hug at givið upp, men so brádliga tevja vit blóð aftur. Grannarnir innan Eið góvu okkum góða hjálp síðsta vikuskiftið og í dag skuldu vit í Gundadal at prógva, at allar súlur ikii vóru kiptar enn. ÂÂ Dysturin byrjaði við ágangandi álopi frá okkara, og við eitt sindur av hepni áttu vit at lagt okkum á odda bæði einaferð og tvær ferð fyrstu minuttirnar. Eftir skelkin tók B36 yvir og hevði bóltin meginpartin av restini av fyrra hálvleiki. Teir fluttu bóltin væl og spældu væl, men blivu ongantíð vandamiklir. Víkingaliðið sýntist at taka fyrra hálvleik sum hvíld, tí menn runnu ikki, sum teir plaga, og høvdu yvirhøvur lætt spæl móti einum vandaleysum bóltflytararíið frá meistarunum. Allan fyrra hálvleik kendist støða heilt trygg, tí vertirnir megnaðu ikki at skapa nakað og okkara hvíldu seg til seinna hálvleik. Seinni hálvleikur var ungur, tá ið vit pilkaðu verjuna hjá vertunum, og væl upplagdi Filip spældi við teir, áðrenn hann úr spíkum vinkli úr høgru smekkaðai bóltin í netið til væl uppiborna leiðslu. ÂÂ Eftir málið royndi B36 at spenna álopsbogan, men bert tað einu ferðina blivu teir vandamiklir, meðan vit hinuvegin væl kundu fingið meir burtur úr umstillingum og økt leiðsluna. Tað gjørdu vit so nakað eftir, har aftur Filip kom í somu støðu í høgra borðið os setti bóltin netið. Restina av dystinum vóru vit nærri við 3-0 enn vertirnir vóru at pinta. Eitt stig upp til KÍ, og táið teir hava skuffað sunnnudagin á Svangaskarði eru vit, har vit eiga at vera, og helst siglir Másin til steypafinalun. ÂÂ Sunnudagin er steypadystur í Sarpugerði, HB kemur á vitjan og skal royna at skumpa okkum av trónini. Men vit Víkingar ætla okkum so heilt sikkurt ikki at leggja kongin. Steypi, sum er komið við heim tey seinastu 4 árini, skal vinnast til ognar. Og ein av steinunum á vegnum til at vinna steypi aftur, er longu vendur og vunnin, vit fóru suður til Vágs at spæla ímóti FC Suðuroy, og vunnu dystin 2-3. Málini tá skutu Magnus og Bárður.